## Pravilnik o normi rada nastavnika u srednjoškolskoj ustanovi

### NN 91/2002 (31.7.2002.), Pravilnik o normi rada nastavnika u srednjoškolskoj ustanovi

# MINISTARSTVO PROSVJETE I ŠPORTA

1484

Na temelju članka 77.a Zakona o srednjem školstvu (»Na­rod­ne novine«,
broj 19/92, 26/93, 27/93, 50/95, 59/01 i 114/01.) ministar prosvjete i športa
donio je

## PRAVILNIK

### O NORMI RADA NASTAVNIKA U SREDNJOŠKOLSKOJ USTANOVI

Članak 1.

Ovim pravilnikom propisuje se
norma rada nastavnika po nastavnim predmetima i ostalim poslovima koji
proizlaze iz neposrednog odgojno-obrazovnog rada u srednjoškolskoj ustanovi
(srednjoj školi i učeničkom domu).

Članak 2.

Ukupne tjedne obveze
nastavnika utvrđuju se u 40-satnom radnom tjednu u skladu s godišnjim planom i
programom rada srednjoškolske ustanove, o čemu se nastavniku izdaje rješenje o
tjednom i godišnjem zaduženju, i to:

– poslovima neposrednog
odgojno-obrazovnog rada;

– ostalim poslovima koji
proizlaze iz neposrednog odgojno-obrazovnog rada i iz izvršenja godišnjeg plana
i programa rada.

Članak 3.

Tjedna norma neposrednog
odgojno-obrazovnog rada po nastavnim predmetima iznosi:

|  |  |  |
| --- | --- | --- |
| 1. | za nastavnika hrvatskog jezika ……………. | 20 sati |
| 2. | za nastavnika matematike ………………… | 20 sati |
| 3. | za nastavnika stranog jezika ………………. | 21 sat |
| 4. | za nastavnika strukovnih predmeta koji | if !supportEmptyParas endif |
| if !supportEmptyParas endif | imaju propisanu izradu programa, mjerenja | if !supportEmptyParas endif |
| if !supportEmptyParas endif | i elaborata u laboratorijskim vježbama…….. | 21 sat |
| 5. | za nastavnika predmeta koji se izvode | if !supportEmptyParas endif |
| if !supportEmptyParas endif | 1 sat tjedno  ………………………………. | 21 sat |
| 6. | za nastavnika ostalih predmeta……………... | 22 sata |
| 7. | za nastavnika praktične nastave i | if !supportEmptyParas endif |
| if !supportEmptyParas endif | laboratorijskih vježbi………………………. | 28 sati |
| 8. | za nastavnika – suradnika u nastavi | if !supportEmptyParas endif |
| if !supportEmptyParas endif | s učenicima ……………………………….. | 32-36 sati. |

Tjedna norma rada odgajatelja
u učeničkom domu na izvođenju odgojno-obrazovnih programa u odgojnim grupama
iznosi 28 sati.

Nastavniku koji izvodi nastavu
dva i više predmeta, stručno-teoretsku nastavu, praktičnu nastavu i
laboratorijske vježbe s različitom tjednom normom utvrđuje se srednja
vrijednost norme, ovisno o udjelu pojedinog predmeta ili vježbi u ukupnom broju
njegovih nastavnih sati.

Članak 4.

Tjedna norma utvrđena člankom
3. ovog pravilnika umanjuje se:

a) razredniku za 2 sata

b) voditelju
stručnog vijeća (aktiva nastavnika istih ili srodnih predmeta) koji ima
najmanje 5 članova u školi za 1 sat

c) voditelju stručnog
vijeća (aktiva) na županijskoj razini za 2 sata

d) voditelju
stručnog vijeća (aktiva) na državnoj razini za 1 sat

e) nastavniku
koji izvodi nastavu iz 3 i više predmeta za 1 sat, pod uvjetom da škola iste te
predmete nije rasporedila na 2 i više nastavnika

f)  nastavniku
do položenog stručnog ispita za 2 sata

g) voditelju
odgojne skupine u učeničkom domu za 2 sata.

Članak 5.

Tjedna norma neposrednog
odgojno-obrazovnog rada može se uvećati iznad norme utvrđene u članku 3. ovog
pravilnika za 3 sata tjedno, a uz pristanak nastavnika najviše 6 sati tjedno,
najdulje za jedno polugodište.

Članak 6.

Kao obveza u neposrednom
odgojno-obrazovnom radu nastavniku se može utvrditi i izvođenje dodatne ili
dopunske nastave.

Ukupan broj sati dodatne i
dopunske nastave iz stavka 1. ovog članka, ne može biti veći od broja razrednih
odjela u srednjoškolskoj ustanovi s tim da jedan nastavnik može izvoditi
najviše 4 sata tjedno dopunske ili dodatne nastave.

Članak 7.

Nastavniku u radnom odnosu na
neodređeno vrijeme, čija je tjedna norma manja od norme iz članka 3. ovog
pravilnika najviše do 2 sata, može se priznati puna tjedna norma pod uvjetom da
sate do pune norme dopuni drugim oblicima neposrednog odgojno-obrazovnog rada.

Članak 8.

 Ostali poslovi nastavnika iz članka 2. podstavka 2. ovog
pravilnika su: stručno-metodička priprema, razredničko administrativni poslovi,
stručno usavršavanje, planiranje i vođenje ekskurzija, suradnja s roditeljima,
rad u stručnim tijelima škole i izvan škole, popravni, razredni i razlikovni ispiti,
maturalni i završni ispiti, rad u stručnim povjerenstvima, organizacija
natjecanja i susreta, poslovi sindikalnog povjerenika, kulturne i športske
aktivnosti škole te izvannastavne aktivnosti.

Sati mentorstva na maturi,
završnom, pomoćničkom i kontrolnom ispitu u okviru ukupne godišnje norme rada
iznose 4 sata po učeniku.

Tjedna norma
stručno-metodičke pripreme po nastavnim predmetima iznosi:

– za nastavu hrvatskog jezika i matematike  ………………..12 sati

– za nastavu stranog jezika i strukovnih predmeta
koji
imaju propisanu izradu programa, mjerenja i elaborata
u laboratorijskim vježbama ……………………………..
11 sati

– za nastavu ostalih predmeta ……………………………. 10 sati

– za praktičnu nastavu   …………………………………….6 sati

– za rad nastavnika – suradnika u nastavi s učenicima
………3 sata

Članak 9.

Ako se praktična nastava
izvodi izvan srednjoškolske ustanove (u drugim pravnim osobama, kod obrtnika i
sl.), norma rada nastavnika praktične nastave koji organizira, prati ostvarivanje
programa, pruža pedagoško-metodičku pomoć majstorima i sudjeluje u izradi
izvedbenih planova i programa praktične nastave iznosi 25% od broja sati
praktične nastave tjedno po jednom razrednom odjelu, a u okviru tjedne nastavne
norme nastavnika praktične nastave.

Članak 10.

Poslovi voditelja utvrđuju se
u srednjoškolskoj ustanovi koja radi u smjenama s najmanje 8 razrednih odjela u
smjeni (voditelj druge smjene) ili koja radi na dvije ili više lokacija s
najmanje 8 razrednih odjela po lokaciji (voditelj druge lokacije) ili školi
koja ima organizirane pedagoški samostalne jedinice s najmanje 8 razrednih
odjela i samostalnim nastavničkim vijećem (jedan voditelj).

Voditelj izvodi nastavu i
obavlja poslove utvrđene statutom škole i godišnjim planom i programom rada i
to: priprema, organizira, raspoređuje i prati izvedbu cjelokupnog
odgojno-obrazovnog rada u smjeni, na drugoj lokaciji, u pedagoški samostalnom
odjelu škole ili u cijeloj školi.

U srednjoškolskoj ustanovi
koja prema stavku 1. ovoga članka ima pravo na voditelja, nastavniku koji
obavlja te poslove umanjuje se tjedna norma neposrednog odgojno-obrazovnog rada
i to:

–  u školi do 20
razrednihodjela za 10 sati nastave tjedno

–  u školi od 21
do 30 razrednih odjela za 12 sati nastave tjedno

–  u školi od 30
do 40 razrednih odjela 14 sati nastave tjedno

–  u školi s 40
i više razrednih odjela 16 sati nastave tjedno.

Članak 11.

Nastavniku koji obavlja
poslove satničara umanjuje se norma neposrednog odgojno-obrazovnog rada za
ukupno:

a) - u srednjoškolskim
ustanovama s jednim ili dva programa izobrazbe ili zanimanja do 12 razrednih
odjela - 2 sata tjedno

 - u srednjoškolskim ustanovama s jednim ili dva programa izobrazbe
ili zanimanja s više od 12 razrednih odjela – 3 sata tjedno,

b) u srednjoškolskim ustanovama
s više od dva programa izobrazbe ili zanimanja, ovisno od broja razrednih
odjela za:

– do 16 razrednih odjela – 4
sata tjedno

– od 17 do 24 razredna odjela
– 5 sati tjedno

– od 25 do 30 razrednih
odjela – 6 sati tjedno

– iznad 30 razrednih odjela –
7 sati tjedno.

Članak 12.

Poslovi pedagoga, psihologa i
defektologa u srednjoškolskoj ustanovi, osim specijalnih škola, utvrđuju se u
skladu s godišnjim planom i programom rada škole u okviru 40-satnoga radnog
tjedna.

Škole za učenike s teškoćama
u razvoju na svakih 10 razrednih odjela, odnosno 100 učenika utvrđuju tri radna
mjesta i to: pedagoga-defektologa, psihologa i socijalnog radnika, odnosno
stručnjaka kojeg utvrdi škola po pribavljenom mišljenju Ministarstva.

Članak 13.

U srednjoškolskoj ustanovi
poslovi knjižničara utvrđuju se u skladu sa sljedećom normom sati rada tjedno,
i to:

–  do 12
razrednih odjela (odgojnih grupa) – 20 satirada knjižničara

–  do 24
razredna odjela – 40satirada knjižničara

–  u školama
koje imaju više od 24 razredna odjela na svaka 4 razredna odjela – 8 sati rada
knjižničara, ali ne više od ukupno dva knjižničara.

Iznimno, gimnazije i druge
škole koje raspolažu s fondom knjiga i opreme iznad propisanih standarda mogu,
uz suglasnost Ministarstva, utvrditi i veći broj sati rada knjižničara od norme
iz stavka 1. ovoga članka.

Članak 14.

Škola može utvrditi poslove i
normu rada voditelja praktične nastave odnosno radionica i drugih praktikuma za
vježbe i praktičnu nastavu, ako ima strukovne laboratorije i kabinete,
praktikume, školske radionice, školski graditeljski poligon, školsko
poljodjelsko dobro i slične didaktičke objekte (u daljnjem tekstu: školski
praktikum).

Norma rada voditelja iz
stavka 1. ovoga članka je:

1. ako se
održava 40 do 70 sati vježbi i praktične nastave tjedno – 6 sati rada

2. ako se
održava od 70 do 105 sati vježbi i praktične nastave – 15 sati rada

3. ako se
održava iznad 105 sati vježbi i praktične nastave tjedno – još po 3 sata rada
voditelja za svakih 15 sati preko 105 sati vježbi i praktične nastave

4. za voditelja
specijalizirane učionice i strukovnog laboratorija i kabineta u kojima se
održava do 50 sati tjedno – 2 sata rada voditelja tjedno, a preko 50 sati
vježbi za svakih 25 sati 1 sat rada voditelja

5. za voditelja
specijalizirane informatičke učionice i laboratorija koji su u funkciji
profesionalne informatičke i strukovne izobrazbe i stjecanja temeljnih osnova
strukovnog obrazovanja norma rada voditelja je 50% veća od norme utvrđene u
točki 4. stavku 2. ovoga članka.

Članak 15.

U umjetničkim školama:

1. poslove
pročelnika strukovnog odjela obavlja nastavnik s 2 sata tjedno ako odjel ima do
10 nastavnika, odnosno s još 1 satom tjedno za svakih 10 iznad 10 nastavnika u
odjelu.

2. poslove
vođenja instrumentarija, nototeke, fonoteke i zbirke glazbala obavlja nastavnik
s 4 sata tjedno ako škola ima najviše 200 učenika, odnosno 6 sati tjedno ako
ima više od 200 učenika.

3. pročelnik
odjela radi u nastavi 4 do 10 nastavnih sati tjedno, ovisno o broju učenika i
složenosti škole.

Članak 16.

U učeničkom domu primjenjuju
se sljedeće norme:

1. Odgajatelj –
1 izvršitelj na svakih 25 učenika, odnosno na svakih 15 učenika s teškoćama u
razvoju

2. Stručni
suradnik (pedagog, psiholog, defektolog) – 1 izvršitelj u domu s 50 i više
učenika i, uz suglasnost Ministarstva, još 1 izvršitelj u domu s 180 i više
učenika.

3. Suradnik u
odgoju (noćni pazitelj) – zaposlenik za dežurstvo i rad noću, nedjeljom,
praznikom i blagdanom – 2 izvršitelja s najmanjesrednjom stručnom
spremoms tim da se na ove poslove mogu u vrijeme i po rasporedu
koji određuje ravnatelj doma rasporediti dio radnog vremena odgajatelji doma
koji ima jednog pazitelja, odnosno doma koji nema zaposlene pazitelje.

4. Medicinska
sestra – 1 izvršitelj u domu s 150 i više učenika.

Članak 17.

Stupanjem na snagu ovog
pravilnika prestaje važiti Pravilnik o normi rada po nastavnim predmetima u
srednjoj školi (»Narod­ne novine«, broj 72/01) te Pravilnik o normi neposrednog
odgojno-obrazovnog rada po nastavnim predmetima i načinu utvr­đivanja broja
izvršitelja na odgojno-obrazovnim i drugim poslovima u srednjoj školi (»Narodne
novine«, broj 52/95, 89/95 i 67/00) osim odredbi članka 19., članka 21. stavka
1. točke 2. i 3. i članka 22. točke 5., 6., 7., 8., 9., 10. i 11. koje se
odnose na mjerila za utvrđivanje potrebnog broja administrativno-tehničkog
osoblja u srednjoškolskoj ustanovi.

Članak 18.

Ovaj pravilnik stupa na snagu
osmog dana od dana objave u »Narodnim novinama«, a primjenjuje se od 1. rujna
2002. godine.

Klasa:
602-03/02-01/627

Urbroj:
532-02-02/02-1

Zagreb, 25. srpnja 2002.

Ministar
**dr. sc. Vladimir Strugar**, v. r.

Pravilnik, NN 91/2002-1484